07/08/2012 | Administración LocalMunicipal
Bergondo
Secretaría
Convocatoria pública de subvencións municipais a deportistas do Concello de Bergondo para o ano 2012

A Xunta de Goberno Local do Concello de Bergondo (A Coruña), en sesión ordinaria de 26 de xullo de 2012, e a proposta de Alcaldía, aprobou as Bases da CONVOCATORIA PÚBLICA DE SUBVENCIÓNS MUNICIPAIS A DEPORTISTAS DO CONCELLO DE BERGONDO PARA O ANO 2012, así como os seis (8) modelos para a presentación de documentación. Estes modelos están dispoñibles na páxina web municipal www.bergondo.es, e nas oficinas municipais. O fin destas bases é establecer os criterios e o procedemento para conceder subvencións a deportistas do Concello de Bergondo para o ano 2012, de acordo cos principios de publicidade, obxectividade, libre concorrencia e igualdade, coa intención de fomentar o deporte de nivel entre os veciños do municipio. Estas axudas serán compatibles con outras axudas, públicas ou privadas, que se concedan para a mesma finalidade.2.1. Os gastos subvencionables serán os realizados entre xaneiro e o 15 de novembro do ano 2012, ambos os dous inclusivos.2.2. Serán obxecto de subvención os gastos que respondan á natureza da actividade deportiva subvencionada. Nas viaxes que se realicen por mor da actividade e competicións, admitiranse como gastos subvencionables os de desprazamento, aloxamento e os de alimentación. o Os gastos que non estean directamente vinculados á actividade obxecto de subvención, ou que dificilmente poidan relacionarse coa mesma. Neste sentido terase especialmente en conta os conceptos especificados nas facturas que se entregarán como xustificantes dos gastos. o Os gastos derivados da adquisición, reparación ou mantemento de bens inmobles; consumo eléctrico, telefónico e similares. o Os gastos pola adquisición de bebidas alcohólicas de calquera tipo, así como tabaco ou outros produtos considerados lesivos para a saúde. o Os gastos derivados das retencións do Imposto da Renda das Persoas Físicas (IRPF). Os fins indicados no anterior apartado efectuaranse de conformidade coa normativa aplicable especialmente prevista no seguintes preceptos: - Lei 38/2003, de 17 de novembro, xeral de Subvencións. - Lei 9/2007, de 13 de xuño, de subvencións de Galicia. - R. D. 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de Subvencións. - Decreto 11/2009, de 8 de xaneiro, polo que se aproba o Regulamento da Lei 9/2007 de 13 de xuño, de subvencións de Galicia. - Artigo 25 da Lei 7/1985, de 2 de abril, reguladora das bases do réxime local. - Artigo 294 da Lei 5/1997, do 22 de xullo, de administración local. - Artigo 40.2 do Texto Refundido da Lei reguladora das facendas locais, R. D. Lexislativo 2/2004, de 5 de marzo. As subvencións obxecto desta convocatoria efectuaranse con cargo á partida orzamentaria 340/482.00 do Orzamento municipal vixente para o ano 2012, e co límite de 2.500,00 €. 4.1. Poderán solicitar subvencións os deportistas do Concello de Bergondo que, cumprindo ó prescrito no artigo 13 da Lei 38/2003, e artigo 10 da Lei 9/2007, de 13 de xuño, de subvencións de Galicia, reúnan ademais os seguintes requisitos: - Estar empadroado no Concello de Bergondo cunha antigüidade de, polo menos, dous anos consecutivos, no momento da solicitude. - Estar en posesión de licenza deportiva, expedida pola federación correspondente, no momento da solicitude. - Acreditar o nivel deportivo na especialidade, polo menos, correspondente ó ano anterior ó da solicitude. - Competir, no ano da solicitude, en eventos/probas deportivas de relevancia autonómica, nacional ou internacional organizados ou recoñecidos polas respectivas federacións - Non estar incurso en ningún dos supostos de incapacidade ou incompatibilidade para obter a condición de beneficiario de subvencións (artigo 13 da Lei 38/2003, do 17 de novembro, xeral de subvencións). - Ter entre outros fins a realización das actividades obxecto da subvención. - No caso de ser beneficiario doutra subvención, axuda económica ou convenio doutra área do Concello de Bergondo ou de calquera outro organismo dependente ou autónomo, correspondente ó exercicio económico de 2012, e para a mesma actividade, o importe total dos ingresos obtidos non poderá exceder do total dos gastos desa actividade - Encontrarse ó corrente das obrigas tributarias co Concello de Bergondo, e con calquera outra administración. - De ser o caso, ter xustificadas as subvencións recibidas con anterioridade polo Concello de Bergondo. - Dispor de estrutura suficiente para garantir o cumprimento dos seus obxectivos. Son obrigas dos beneficiarios: - Aceptar a subvención, en caso contrario, deberán renunciar expresa e de forma motivada á mesma, no prazo máximo de 10 días naturais, contados a partir daquel no que reciban a notificación da concesión da subvención. - Realizar ou proxecto, ou cumprir co fin ou propósito que fundamenta a concesión da subvención. - Sinalar a súa condición de beneficiario deste programa nas competicións ou actividades nas que participe, no caso de que o beneficiario realice algunha publicidade ou no caso de saír algunha noticia en prensa. - Xustificar documentalmente, e na forma e prazos previstos nestas Bases, o cumprimento da finalidade que motivou a concesión da subvención e, no seu caso, a aplicación dos fondos recibidos. - Someterse ás actuacións de comprobación a efectuar polo Concello de Bergondo, así como calquera outra actuación de comprobación e control financeiro que poida realizar os órganos de control competentes, tanto nacionais como comunitarios, achegando canta información lles sexa requirida no exercicio das actuacións anteriores. - Comunicar ó Concello de Bergondo a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada ós fondos percibidos. - Acreditar no momento da solicitude no concello, que se encontra ó corrente no cumprimento das súas obrigas tributarias e fronte á Seguridade Social, mediante certificación expedida polos citados organismos ou coa presentación da solicitude das citadas certificacións. Esta certificación deberá estar en vigor no momento de efectuar o pago da subvención. Tamén será válida a presentación mediante a propio modelo de solicitude (modelo 1), que inclúe unha declaración responsable do interesado. - Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións e control. - Proceder ó reintegro dos fondos percibidos nos supostos establecidos polo artigo 37 da Lei 38/2003, Xeral de Subvencións. - En xeral cumprir coas obrigas enumeradas no artigo 17 da Lei 38/2003, Xeral de Subvencións, e artigo 11 da Lei 9/2007, de 13 de xuño, de subvencións de Galicia. Os deportistas que concorran á presente convocatoria deberán presentar no Rexistro Xeral de Entrada do Concello os seguintes modelos normalizados: □ Modelo 1: solicitude en modelo normalizado e no que tamén constan: - A autorización para que o Concello de Bergondo poida solicitarlle datos á axencia tributaria relativos ao cumprimento das súas obrigas tributarias. - A declaración xurada de estar ao corrente coas súas obrigas tributarias e coa Seguridade Social. □ Modelo 2: certificación dos datos bancarios da entidade (non é necesario se non variou respecto ó presentado con anterioridade para este mesmo fin). □ Modelo 3: declaración sobre outras subvencións □ Autorización para que o Concello de Bergondo poida solicitarlle datos á axencia tributaria relativos ao cumprimento das súas obrigas tributarias. □ Declaración xurada de estar ao corrente coas súas obrigas tributarias e coa Seguridade Social. □ Modelo 4: resumo do historial deportivo. □ Certificado federativo sobre a participación e clasificación nas competicións durante o ano anterior ao da solicitude. □ Copia da licenza federativa para a tempada 2012. □ Xustificante do Padrón municipal no que conste a data de alta. □ Modelo 5: proxecto deportivo a desenvolver durante o ano 2012, no que se incluirá necesariamente: - Nivel de competición (autonómico, nacional, internacional). - Categoría da competición (absoluta, previa absoluta.) - Orzamento de gastos e ingresos estimados da tempada. - Detalle das competicións as que pretende asistir no ano 2012, expresando a súa denominación, data, lugar, número e duración das competicións. - Obxectivo principal do proxecto deportivo. - Obxectivos secundarios do proxecto deportivo. - Colaboración con entidades. - Planificación anual do adestramento. - Adestrador: datos persoais, titulacións e experiencia. - Persoal de apoio: relación de persoal e funcións deste persoal. Se a solicitude non reunise todos os datos de identificación do deportista solicitante ou de documentación administrativa obxecto da subvención solicitada, ou non se acompañase á mesma toda a documentación esixida nestas bases, requirirase á entidade solicitante para que emende a falta ou acompañe os documentos preceptivos no prazo máximo e improrrogable de dez (10) días hábiles, con apercibimento de que, se non o fixese, terase por desistida a súa petición, previa resolución (Art.71, Lei 30/1992, de 26 de novembro, na redacción dada pola Lei 4/1999 e no artigo 23.5 da Lei 38/2003). As solicitudes presentaranse no Rexistro Xeral do Concello de Bergondo ou na forma prevista no artigo 38.4 da Lei 30/1992, de Réxime Xurídico das Administracións Públicas e Procedemento Administrativo Común. O prazo de presentación de solicitudes será de 15 días naturais contados a partir do día seguinte ó de publicación desta convocatoria no Boletín Oficial da Provincia (BOP). Tramitarase en réxime de concorrencia competitiva (mediante a comparación das solicitudes presentadas), e o órgano encargado do seu outorgamento será a Xunta de Goberno Local, previo Informe do traballador encargado do expediente, Proposta motivada da Comisión Técnica de Avaliación, e Informe dos Servizos Económicos, este último se procedese. A entidade que acade a puntuación máis elevada percibirá en total, como máximo, 500 euros, sendo esta contía proporcionalmente menor para os restantes solicitantes, sempre en relación ós puntos acadados. Pode darse o caso de que varios deportistas obteñan a mesma puntuación. Unha vez establecidas as contías globais, distribuiranse en porcentaxes, segundo as solicitudes presentadas, tendo en conta en este caso, o nivel do deportista. A pesar disto, a xustificación do importe concedido entenderase realizada de forma global, sempre que se desenvolva o proxecto deportivo, a desenvolver durante o ano 2012, polo que se solicita a subvención, de non ser así, reducirase a subvención no importe concedido para o proxecto presentado. O importe da subvención en ningún caso poderá ser de tal contía que, ben de forma illada ou en concorrencia con outras subvencións, axudas, ingresos ou recursos doutros organismos públicos ou privados, supere o custo total do proxecto a desenvolver polo deportista beneficiario. Composición da Comisión Técnica de Avaliación: - Presidente (Alcaldesa ou persoa en quen delegue) - Concelleiro de Deporte, Promoción Económica e Réxime Interior - Tres traballadores do concello, un deles actuando de Secretario da Comisión. Teranse en conta os seguintes criterios ponderables, que serán aplicados á vista da documentación presentada polos solicitantes, só se terá en conta unha categoría, os resultados deportivos acadados e proxecto para unha categoría. O acordo de resolución de concesión, adoptado pola Xunta de Goberno Local, será notificado expresamente a tódolos solicitantes de forma fidedigna, por calquera dos medios previstos nos artigos 58 e 59 da Lei 30/1992, de 26 de novembro. A relación das subvencións concedidas publicarase no Taboleiro de Edictos do Concello de Bergondo, así como na páxina web oficial do Concello de Bergondo, http://www.bergondo.es, con expresión da convocatoria, crédito orzamentario ó que se imputan, beneficiarios e contías percibidas. Contra a desestimación expresa ou presunta das solicitudes presentadas formularanse os recursos que procedan. O prazo de presentación no Rexistro Xeral dos xustificantes rematará o 15 de novembro de 2012 (inclusive). Os beneficiarios acreditarán o cumprimento da finalidade para a que se concede a subvención coa presentación da seguinte documentación no Rexistro Xeral do concello: □ Modelo 6: xustificación da subvención. □ Modelo 7: declaración do proxecto realizado e dos ingresos obtidos. □ Modelo 8: memoria da tempada e dos resultados obtidos. □ A certificación da Federación deportiva correspondente, acreditativa da participación nas probas e da clasificación obtida, no que consten as datas e lugar da súa realización. □ A documentación acreditativa da difusión da condición de beneficiario do Concello de Bergondo nas competicións obxecto da convocatoria (fotos, prensa, vídeo.). Os xustificantes presentados deberán ser por unha contía global igual ou superior ao conxunto do importe subvencionado de todos os gastos previsto, na forma que se dispón no presente artigo, e tendo en conta o especificado na base 7.1, parágrafo terceiro: a xustificación do importe concedido entenderase realizada de forma global, sempre que se realice o proxecto presentado para as que se solicita subvención, de non ser así, reducirase a subvención no importe concedido para esa actividade non realizada.) Os xustificantes dos gastos para a realización das actividades subvencionadas, deberán corresponder necesariamente ós gastos ocasionados para o cumprimento da finalidade para a que foi concedida a subvención, e non se admitirán como xustificación os gastos realizados para o cumprimento de fins distintos; neste sentido serán determinantes os conceptos que figuren nas facturas ou documentos xustificativos dos gastos. Os gastos acreditaranse: a. Con carácter xeral, mediante facturas ou demais documentos de valor probatorio equivalente con validez no tráfico xurídico mercantil ou con eficacia administrativa, nos termos establecidos legalmente. Presentaranse os documentos orixinais. En cumprimento co establecido no artigo 28.3 da Lei 9/2007, do 13 de xuño, de subvencións de Galicia, o concello dilixenciará cada factura facendo constar que a mesma foi utilizada como xustificante de gasto para a obtención dunha subvención por parte do concello de Bergondo. No caso de presentar fotocopias, deberá estenderse a dilixencia antes de facer a copia. Elementos que deben incluírse nunha factura: - Nome ou razón social da empresa que factura e o seu NIF. - Identificación da entidade, co CIF. - Data de emisión. - Importe total. Se figuran varios conceptos é necesario que se desglosen e se describan os conceptos desglosados. - Debe aparecer o IVE de forma diferenciada, base impoñible, tipo de IVE aplicable e importe total máis o IVE correspondente. b. Para os gastos pertencentes a persoal (profesores, conferenciantes, árbitros, adestradores, etc.), mediante o Modelo de Recibín municipal ou nóminas, orixinais ou fotocopias compulsadas, asinadas polo perceptor. Será obrigatorio presentar fotocopia do documento de identidade dos perceptores. Axuntarase ademais: - O adeudo bancario ou acreditación inequívoca do pagamento tanto das facturas como dos recibís ou nóminas. - No caso das actividades que teñan publicidade (folletos, carteis, notas de prensa, páxinas web, etc), deberán axuntar ademais algún exemplar impreso onde figure que o concello de Bergondo subvenciona esa actividade. - O certificado da federación onde se acredite que a federación recibiu por parte do interesado a cantidade que corresponda, por gastos de inscricións en competicións, federación, etc. Este certificado debe vir con conceptos e gastos desglosados. Os xustificantes irán agrupados por conceptos ou competicións, os cales indicaranse no modelo 8. En ningún caso admitiranse como xustificantes os das actividades relacionadas no apartado 2.3 das presentes bases. A xustificación presentada polos beneficiarios será remitida para a súa fiscalización á Intervención Xeral do Concello que poderá comprobar a utilización dos fondos públicos recibidos nas actividades para as que foi concedida a subvención. A non presentación da xustificación dentro do prazo levará automaticamente a perda da subvención e, en consecuencia, ó impago da mesma. O Concello de Bergondo resérvase o dereito de comprobar, polos medios que estime oportunos, que a documentación xustificativa presentada é correcta, quedando obrigado o beneficiario a facilitar canta información lle sexa requirida polo Servizo Xestor e Intervención Xeral. A Xunta de Goberno Local aprobará as contías finais a percibir polos deportistas beneficiarios, que poderán coincidir ou non coas anteriormente aprobadas, dependendo dos xustificantes dos gastos presentados. Este acordo final será debidamente notificado a cada deportista. Todo isto en consonancia co disposto no apartado 8 da presente convocatoria; e conforme os termos establecidos no Capítulo V do Título I da Lei 38/2003, de 17 de novembro, Xeral de Subvencións. Os beneficiarios das subvencións quedarán sometidos ás responsabilidades e réxime sancionador establecido na Lei Xeral Presupostaría (Lei 47/2003 de 26 de novembro), e no art.40 Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, e demais normas concordantes: Lei Orgánica 2/1982, de 12 de maio, do Tribunal de Contas e Lei Ordinaria do Consello de Contas de Galicia. No non previsto na presente Convocatoria será de aplicación o disposto na Lei 38/2003, de 17 de novembro, Xeral de Subvencións, Lei 9/2007, de 13 de xuño, de subvencións de Galicia, R. D. 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, e Decreto 11/2009, de 8 de xaneiro, polo que se aproba o Regulamento da Lei 9/2007 de 13 de xuño, de subvencións de Galicia. Contra a resolución de aprobación das presentes bases poderá interpoñerse recurso potestativo de reposición no prazo máximo de 1 mes a contar desde a publicación das mesmas. Se decide non interpoñer recurso de reposición poderá interpoñer recurso contencioso-administrativo no prazo de 2 meses a contar desde a publicación das bases, ante o tribunal competente da xurisdición contenciosa-administrativa. Bergondo (A Coruña), 31 de xullo de 2012 A alcaldesa Alejandra Pérez Máquez